armvectores/hy_wikipedia_2023 huggingface dataset:
Տրեպուցի

Տրեպուցի (իտալերեն՝ Trepuzzi), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 14 507 մարդ, բնակչության խտությունը կազմում է 615 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 73019, հեռախոսային կոդ՝ +39 00832։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝  0832 754111
Էլեկտրոնային փոստ՝ segreteria@comune.trepuzzi.le.it
Պաշտոնական կայք՝ http://www.comune.trepuzzi.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Գալուստ Հախոյան

Գալուստ Ցոլակի Հախոյան (փետրվարի 14, 1956(1956-02-14), Կիրովական, Հայկական ԽՍՀ, ԽՍՀՄ), հայ բժիշկ։ Պրիմորիեի երկրամասի Օրենսդիր ժողովի հարկաբյուջետային քաղաքականության և ֆինանսական ռեսուրսների հանձնաժողովի նախագահ։


== Կենսագրություն ==
Գալուստ Ցոլակի Հախոյանը ծնվել է 1956 թվականի փետրվարի 14-ին Կիրովական քաղաքում (այժմ Վանաձոր)՝ բազմազավակ ընտանիքում։ Հայրը՝ Ցոլակ Գաբրիելի Հախոյանը, երկաթուղային աշխատող է եղել։ Մայրը մասնագիտությամբ դերձակ էր։ 
1974-1976 թվականներին ծառայել է Պրիմորիեի երկրամասի ԽՍՀՄ զինված ուժերում։ 1977-1983 թվականներին սովորել է Վլադիվոստոկի պետական բժշկական ինստիտում և ավարտել գերազանցությամբ։ 1983-1985 թվականներին սովորել է Վլադիվոստոկի պետական բժշկական ինստիտուտի կլինիկական օրդինատուրիայում։
Ամուսնացել է 1984 թվականին, ունի 3 դուստր։


== Աշխատանքային գործունեություն ==
1988-1986 - Վլադիվոստոկի մարզային ֆիզոթերապիայի հիվանդանոց, վիրաբույժ
1988-2004 - Վլադիվոստոկում ղեկավարել է մասնավոր ընկերություններ։


== Գործունեություն ==
Պատգամավորական գործունեությունը․

2004-2006 - Երկրորդ գումարման Դումայի պատգամավոր՝ Վլադիվոստոկի միամանդատ թիվ 12 ընտրական օկրուգում։ Վլադիվոստոկի Դումայի տնտեսական քաղաքականության և մունիցիպալ սեփականության հարցերի մշտական ​​հանձնաժողովի նախագահ։
2006-2011 - Չորրորդ գումարման Պրիմորիեի երկրամասի Օրենսդիր ժողովի պատգամավոր՝ միամանդատ թիվ 3 ընտրական օկրուգում։ Պրիմորիեի երկրամասի օրենսդրական ժողովի հարկաբյուջետային քաղաքականության և ֆինանսական ռեսուրսների հանձնաժողովի նախագահ։
2011 թվականի դեկտեմբերի 4 - ընտրվել է Պրիմորիեի երկրամասի հինգերորդ գումարման Օրենսդիր ժողովի պատգամավոր՝ միամանդատ թիվ 1 ընտրական օկրուգում։
2016 թվականի հոկտեմբերի 5 - ընտրվել է Պրիմորիեի երկրամասի Օրենսդիր ժողովի հարկաբյուջետային քաղաքականության և ֆինանսական ռեսուրսների հանձնաժողովի նախագահ։


== Ծանոթագրություններ ==
Պոլինյանո ա Մարե

Պոլինյանո ա Մարե (իտալերեն՝ Polignano a Mare), կոմունա Իտալիայում, գտնվում է Ապուլիա մարզի Բարի գավառում։
Բնակչությունը 16294 մարդ (2008 թվականի տվյալներով), բնակչության խտությունը 263 մարդ/կմ²։ Զբաղեցնում է 62 կմ² տարածք։ Փոստային ինդեքս՝ 70044։ Հեռախոսային կոդ՝ 080։
Բնակչության հովանավոր սուրբ համարվում է Վիտուսը։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 080 4252347
Էլեկտրոնային փոստ՝ urp@comune.polignanoamare.ba.it
Պաշտոնական կայք՝ http://www.comune.polignano-a-mare.ba.it Archived 2006-02-19 at the Wayback Machine.


== Արտաքին հղումներ ==
http://www.comune.polignano-a-mare.ba.it Archived 2006-02-19 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վազիա

Վազիա  (իտալերեն՝ Vasia), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 444 մարդ (2008)։ Բնակչության խտությունը՝ 41 մարդ/կմ²։ Տարածքը կազմում է 11 կմ²։ Փոստային ինդեքս՝ 18020։ Հեռախոսային կոդ՝ 0183։
Քաղաքի հովանավորն է հանդիսանում սուրբ Sant’Antonio abate-ն։


== Ժողովրդագրություն ==
Բնակչության աճ՝


== Համայնքի վարչակազմ ==
Հեռախոսահամար՝ 0183 282053
Էլեկտրոնային հասցեն՝ comunedivasia@libero.it
Պաշտոնական կայք՝ հայտնի չէ


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կամիշնյանսկի գյուղական խորհուրդ (Միրգորոդսկի շրջան)

Կամիշնյանսկի գյուղական խորհուրդ  (ուկրաիներեն՝ Комишнянська селищна рада), Ուկրաինայի Պոլտավայի մարզի Միրգորոդսկի շրջանում։
2001 թվականի տվյալներով Կամիշնյանսկի գյուղական խորհրդում բնակվում էր 3058 մարդ։ Խորհրդում կա 10 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պերգա (գյուղ, Օլևսկի շրջան)

Պերգա (ուկրաիներեն՝ Перга), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1545 թվականին։
2001 թվականի տվյալներով Պերգա գյուղում բնակվում էր 416 մարդ։ Բնակավայրը զբաղեցնում է 1,3 կմ² տարածք։ Բնակչության խտությունը կազմում էր 320 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռևյու դեզ Էթյուդ Արմենիեն

Ռևյու դեզ Էթյուդ Արմենիեն (անգլ.՝ Revue des Etudes Armeniennes), «Հայագիտական հանդես», կիսամյա, տարեգիրք (1964 թվականից), Մորբոնի հրատարակություն։
Լույս է տեսնում 1920 թվականից, Փարիզում (Ֆրանսիա)։


== Նախագահներ ==
Նախագահներ՝ Է. Բենվենիստ (1964-1975), Դյումեզիլ (1975-1980), Ս․ Տեր-Ներսեսյան (1981 թվականից)։ 


== Քարտուղարներ ==
Քարտուղարներ՝ Հ․ Պերպերյան (1968-1977 թթ.), Մահե (1977 թվականից)։ Հիմնել են Ֆ․ Մակլերն ու Ա․ Մեյեն, որոնք և սահմանել են հանդեսի նպատակները, ուսումնասիրել հայկական աղբյուրներում պարունակվող լեզվաբանությանը, պատմությանը, արվեստին վերաբերող նյութերը, համեմատել դրանք այլ ժողովուրդների հոգևոր ժառանգության հետ։
Առաջին շրջանում (1920-1933 թթ.) տպագրել է հայերենի համեմատական քերականությանը վերաբերող Ա․ Մեյեի հոդվածները, միջնադարյան բանահյուսությանը, հայոց պատմությանը նվիրված նյութեր, գրախոսականներ։ Բարձր է գնահատել Հ․ Աճառյանի «Հայերեն արմատական բառարանը», Մանուկ Աբեղյանի գործերը (որոնց օգնությամբ Ժ․ Դյումեզիլը հետազոտել է իրանական հեթանոսական կրոնը), Ֆ․ Մակլերի հայագիտական ուսումնասիրությունները։


== Անրադարձներ ==
Անդրադարձել է նաև ԽՍՀՄ-ում իրականացվող հնագիտական պեղումներին, սփյուռքի կացությանը, հայ և ֆրանսիացի ժողովուրդների ավանդական հարաբերություններին։ 1934-1963 թվականներին չի հրատարակվել։ Նոր մատենաշարը (1964 թվականից, երկրորդ շրջան) տպագրում է նաև անգլիական և գերմանական հոդվածներ։ Ունի հին և միջնադարյան հայ գրականության, պատմության, լեզվաբանության, համեմատական քերականության, հնէաբանության, արվեստի պատմության և այլ բաժիններ։
Տարեգիրքը զետեղել է Ա․ Փիրխանյանի, Կ․ Յուզբաշյանի, Ս․ Արևշատյանի, Դ․ Աբգարյանի, Հ․Բարթիկյանի, Ռ․ Կյուլպենկյանի, Մ․ Վան Էսբրուքի, Թիերի ամուսինների և այլոց հոդվածներն ու ուսումնասիրությունները։ Ռևյու դեզ Էթյուդ Արմենիեն ճանաչել և հովանավորում է Ֆրանսիայի պետական գիտահետազոտական կենտրոնը։


== Ծանոթագրություններ ==


== Արտաքին հղումներ ==
http://poj.peeters-leuven.be/content.php?url=journal.php&journal_code=REA Ռևյու դեզ Էթյուդ Արմենիեն. պաշտոնական կայք
Վերին Քարհատ

Վերին Դաշկեսան (այժմ կոչվում է՝ Վերին Դաշկեսան կամ Յուխարի Դաշկեսան ադրբ.՝ Yuxarı Daşkəsən), գյուղ ներկայիս Ադրբեջանի Հանրապետության Դաշկեսանի շրջանում, պատմական Մեծ Հայքի Ուտիք նահանգի Գարդման գավառում։ Գտնվում է շրջկենտրոնից 4 կմ հարավ՝ Արթինաջուր գետի ձախակողմյան, մեծ մասամբ հարավահայաց մեղմաթեք ձորալանջին, ծովի մակերևույթից 1480-1640 մ բարձրության վրա։
Դաշկեսան Վերին անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում։


== Պատմություն ==
Վերին Քարհատի տեղում առնվազն միջնադարից գոյություն է ունեցել հայաբնակ (պարզ ոճավորում ունեցող մի քանի խաչքարեր հատկանշական են 11-րդ դարերին) գյուղ, բայց, հավանաբար, 18-րդ դարի 2-րդ կեսին հայաթափվել է։ Վերստին դարձյալ հայերով բնակեցվել է 1894-1895 թվականներին։ Նոր գյուղի հիմնադիրները, ինչպես ասվեց, Ներքին Քարհատից փոխադրված ընտանիքներն էին։ Գյուղին տրվեց Վերին Քարհատ անունը։


== Բնակչություն ==


== Տես նաև ==
Դաշկեսանի շրջան


== Արտաքին հղումներ ==
Վերին Քարհատ բնակավայրը «GEOnet Names Server» կայքում։


== Ծանոթագրություններ ==
Պոկոստովկա

Պոկոստովկա (ուկրաիներեն՝ Покостівка), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Պոկոստովկա գյուղում բնակվում էր 251 մարդ։ Բնակավայրը զբաղեցնում է 1054 կմ² տարածք։ Բնակչության խտությունը կազմում էր 238,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերի Յար

Սերի Յար (ուկրաիներեն՝ Сірий Яр), ավան Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1899 թվականին։
2001 թվականի տվյալներով Սերի Յար ավանում բնակվում էր 270 մարդ։ Բնակավայրը զբաղեցնում է 0,431 կմ² տարածք։ Բնակչության խտությունը կազմում էր 626,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Յուզեֆ Պիլսուդսկի

Յուզեֆ Կլեմենս Պիլսուդսկի (լեհ.՝ Józef Klemens Piłsudski, դեկտեմբերի 5, 1867(1867-12-05)[…], Zalavas, Վիլենի նահանգ, Ռուսական կայսրություն - մայիսի 12, 1935(1935-05-12)[…], Վարշավա, Լեհաստանի Երկրորդ Հանրապետություն), լեհ քաղաքական գործիչ։


== Քաղաքական կյանքը ==
1887 թվականին ձերբակալվել է Ալեքսանդր III-ի դեմ մահափորձ նախապատրաստելու մեղադրանքով։ 1888-1892 թվականներին գտնվել է աքսորավայրում։ 1892 թվականին հարել է լեհական սոցիալիստական կուսակցությանը (ԼՍԿ)։ 1905-1907 թվականներին հանդես է եկել ընդդեմ ռուս և լեհ պրոլետարիատի համատեղ պայքարի, կազմակերպել ազգայնական «մարտական խմբեր»։ Ազգայնական ԼՍԿ հեղափոխական ֆրակցիայի ստեղծողներից էր (1906)։ Առաջին համաշխարհային պատերազմի (1914-1918) ժամանակ եղել է լեհական լեգիոնի հրամանատար (կռվել է Ավստրո-Հունգարիայի կողմում)։ 1916 թվականին նշանակվել է ավստրո-գերմանական ուժերի կողմից ստեղծված «անկախ լեհական պետության» ռազմական դեպարտամենտի պետ։ 1917 թվականի հուլիսին գործող իշխանությունների հետ կոնֆլիկտի հետևանքով ձերբակալվել է։ Գերմանիայի 1918 թվականի Նոյեմբերյան հեղափոխությունից հետո ազատվել է և եկել Վարշավա, հռչակվել լեհական նորանկախ պետության առաջնորդ (մինչև 1922 թվականը)։ Հաշվեհարդար է տեսել հեղափոխական շարժման հետ, Լեհաստանը ներքաշել է հակախորհրդային ինտերվենցիայի մեջ և նշանակալի դեր խաղացել 1920 թվականին Լեհաստանի՝ Խորհրդային Ռուսաստանի վրա հարձակման գործում։ 1926 թվականին կատարել է ռազմական հեղաշրջում, Լեհաստանում հաստատել, այսպես կոչված, «բարելավման» վարչակարգ։ 1934 թվականին Գերմանիայի հետ դաշինք է կնքել։


== Ծանոթագրություններ ==
Իրինա Դրամբյան

Իրինա Ռուբենի Դրամբյան (օգոստոսի 24, 1939(1939-08-24), Երևան, Հայկական ԽՍՀ, ԽՍՀՄ), արվեստաբան, արվեստագիտության դոկտոր (1999), Հայաստանի Հանրապետության արվեստի վաստակավոր գործիչ (2014)։
Արվեստաբան, ՀԽՍՀ արվեստի վաստակավոր գործիչ Ռուբեն Դրամբյանի դուստրն է։


== Կենսագրություն ==
1963 թվականին ավարտել է Լենինգրադի Ռեպինի անվան գեղանկարչության, քանդակագործության և ճարտարապետության ինստիտուտը
1963 թվականից՝ ՀՀ ԳԱԱ Արվեստի ինստիտուտի, 1981 թվականից՝ ավագ գիտաշխատող, զբաղվել է հայ միջնադարյան կերպարվեստի պատմության հարցերով
1965-1968 թվականներին Դրամբյանն ուսումնառությունը շարունակել է Մոսկվայի Մ. Լոմոնոսովի անվան պետական համալսարանի պատմության ֆակուլտետի ասպիրանտուրայում՝ ԽՍՀՄ ԳԱ թղթակից անդամ, արվեստի ականավոր պատմաբան, բյուզանդական, հին ռուսական եւ արևմտաեվրոպական արվեստների 20-րդ դարի խոշորագույն մասնագետներից մեկի՝ արտասահմանյան 7 ակադեմիաների պաշտվավոր անդամ Վիկտոր Լազարևի ղեկավարությամբ
1970 թվականին Մոսկվայի պետական համալսարանում Դրամբյանը պաշտպանել է թեկնածուական ատենախոսություն՝ «Մանրանկարիչ Հակոբ Ջուղայեցու արվեստը» թեմայով և ստացել արվեստագիտության թեկնածուի գիտական աստիճան
1981 թվականին Դրամբյանն արժանացել է ԽՍՀՄ նկարիչների միության 1-ին կարգի դիպլոմի՝ ԽՍՀՄ գեղարվեստի ակադեմիայի կերպարվեստի տեսության և պատմության ինստիտուտի նախաձեռնությամբ լույս տեսած "История искусств народов СССР’’գիտահետազոտական բազմահատորյակի ստեղծմանը մասնակցելու համար
1999 թվականին պաշտպանել է դոկտորական ատենախոսություն՝ «Թորոս Ռոսլինը և ծաղկման շրջանի կիլիկյան գրքարվեստը», ստացել է արվեստագիտության դոկտորի գիտական աստիճան
1972 թվականից Հայաստանի նկարիչների միության անդամ է
2003 թվականին նրա անունը ընդգրկվել է ’’International Who’s Who of Professional and Business Women’’ հանրագիտարանում (հրատ.՝ ԱՄՆ-ում)։Ուսումնասիրել է 13-րդ դարի Կիլիկիայի հայկական մանրանկարչությունն ու պատմամշակութային միջավայրը, որի արդյունքն ամփոփված է երկու հիմնարար մենագրություններում` նվիրված Թորոս Ռոսլինի ստեղծագործությանը և հետռոսլինական գրքարվեստի գլուխգործոցներից Հեթում Բ արքայի Ճաշոցին։ Վերջինում Իրինա Դրամբյանը տարբերակել է մատյանը ծաղկած չորս վարպետների ստեղծագործությունները, հաստատել Սկևռայի վանքը, որպես դրա ստեղծման վայր։


== Երկեր ==
Հեթում Բ արքայի Ճաշոցը, Ե., 2004 (հայերեն, ռուսերեն, անգլերեն)։
Художественные сокровища Матенадарана, М., 1976 (համահեղինակ)։
Фрески Кобайра, Е., 1979
Дрампян И., Шедевр средневековья (Գրքերի աշխարհ, 15.VI.1979).
La Miniature Arménienne XIIIe-XIVe siècle, Leningrad, 1984 (գերմաներեն, անգլերեն, ֆրանսերեն, համահեղինակ)։
The Frescoes in the Church of St. Gregory the Illuminator founded by Tigran Honentc in Ani, "Armenian Review", 1990, vol. 43(համահեղինակ)։
Торос Рослин, Е., 2000


== Ծանոթագրություններ ==


== Արտաքին հղումներ ==
Իրինա Ռուբենի Դրամբյան(չաշխատող հղում)
ՀՀ Գիտությունների ազգային ակադեմիայի Հիմնարար գիտական գրադարան
Էռնեստ Լասլո

Էռնեստ Լասլո (անգլ.՝ Ernest Laszlo, փետրվարի 23, 1898 թվական, Բուդապեշտ - հունվարի 6 1984 թվական, Վուդլենդ Հիլլզ), ամերիկացի կինոօպերատոր, ծագումով Ավստրո-Հունգարիայից։ «Օսկար» մրցանակի դափնեկիր՝ «Հիմարների նավը» ֆիլմում լավագույն օպերատորական աշխատանքի համար։


== Կենսագրություն ==
Ծնվել է 1898 թվականի ապրիլի 23-ին Բուդապեշտում։ ԱՄՆ-ում էմիգրացիայից հետո սկսել է աշխատել օպերատորի օգնական, նկարահանումների ծամանակ դեբյուտ անելով «Թևեր» համր ֆիլմը (1927): Որպես գլխավոր օպերատոր հանդես է եկել 1928 թվականին։ Կինոնկարներից շատերը նկարահանել է Ռոբերտ Օլդրիչի և Սթենլի Կրամերի հետ։ Եղել է Ամերիկական կինոօպերատորների խորհրդի նախագահը 1972-ից մինչև 1974 թվականը։
Նրա եղբայր Էնդրյու Լասլոն (1926-2011) նույնպես կինոօպերատոր էր։ Աշխատել է «Մարտիկները» (1979), «Ռեմբո։ Առաջին արյունը» (1982), «Կրակի մեջ քաղաքներ» (1984) և այլ ֆիլմերի նկարահանումների ժամանակ։


== Ընտրված ֆիլմագրություն ==
1947` Ճանապարհ դեպի Ռիո (ռեժ. Նորման Մակլեոդ)
1949` Դաժան վերաբերմունքը (ռեժ. Լյուիս Ռ. Ֆոստեր)
1950` Մահացել է ժամանելիս (ռեժ. Ռուդոլֆ Մատե)
1950` Մ (ռեժ. Ջոզեֆ Լոուզի)
1951` Ջրհոր (ռեժ. Լեո Ս. Փոփկին և Ռասսել Ռաուս)
1952` Պողպատե ծուղակ (ռեժ. Էնդրյու Լ. Սթոուն)
1953` Ռազմագերիների ճամբար № 17 (ռեժ. Բիլլի Ուայլդեր)
1953` Երկնագույն լուսին (ռեժ. Օտտո Պրեմինգեր)
1954` Վերակրուս (ռեժ. Ռոբերտ Օլդրիչ)
1955` Մահացու համբուրիր ինձ (ռեժ. Ռոբերտ Օլդրիչ)
1955՝  Մարդը Կենտուկկիից (ռեժ. Բերտ Լանկաստեր)
1955` Մեծ դանակ (ռեժ. Ռոբերտ Օլդրիչ)
1960` Կհնձես փոթորիկը (ռեժ. Սթենլի Կրամեր)
1961` Նյուրնբերգյան դատավարություն (ռեժ. Սթենլի Կրամեր)
1963` Տեխասից չորսը (ռեժ. Ռոբերտ Օլդրիչ)
1963` Սա խենթ, խենթ, խենթ, խենթ աշխարհ է (ռեժ. Սթենլի Քրամեր)
1965` Հիմարների նավը (ռեժ. Սթենլի Կրամեր)
1966` Ֆանտաստիկ ճանապարհորդություն (ռեժ. Ռիչարդ Ֆլեյշեր)
1968` Աստղ! (ռեժ. Ռոբերտ Ուայզ)
1969` Հայրիկն ուղարկվում է որսի (ռեժ. Մարկ Ռոբսոն)
1970` Օդանավակայան (ռեժ. Ջորջ Սիթոն)
1976` Լոգանի փախուստը (ռեժ. Մայքլ Անդերսոն)
1977` Դոմինոյի սկզբունքը (ռեժ. Սթենլի Կրամեր)


== Մրցանակներ և նոմինացիաներ ==
«Օսկարի» մրցանակակիր լավագույն օպերատորական աշխատանքի համար
Նոմինացվել է 1961 թվականին «Կհնձես փոթորիկը» ֆիլմի համար
Նոմինացվել է 1962 թվականին «Նյուրնբերգյան դատավարություն» ֆիլմի համար
Նոմինացվել է 1964 թվականին «Սա խենթ, խենթ, խենթ, խենթ աշխարհ է»
1966 թվականի դափնեկիր «Հիմարների նավը» ֆիլմի համար
Նոմինացվել է 1967 թվականին «Ֆանտաստիկ ճանապարհորդություն» ֆիլմի համար
Նոմինացվել է 1969 թվականին «Աստղ!» ֆիլմի համար
Նոմինացվել է 1971 թվականին «Օդանավակայան» ֆիլմի համար
Նոմինացվել է 1977 թվականին «Լոգանի փախուստը» ֆիլմի համար


== Ծանոթագրություններ ==


== Արտաքին հղումներ ==
В Интернет-энциклопедии кинооператоров(անգլ.)
Բուր Կեմ (Իժմայի վտակ)

Անվան այլ կիրառումների համար տե՛ս՝ Բուր Կեմ (այլ կիրառումներ)Բուր Կեմ (ռուս.՝ Бур-Кем), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի աջ ափին՝ 400 կմ հեռավորության վրա։ Գետի երկարությունը կազմում է 62 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը ստորին Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075755
Կոդը ըստ հիդրոլոգիական հետազոտության (ՌԴ) — 103007575
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ռուբեն Գաբրիելյան (զինվորական)

Անվան այլ կիրառումների համար տե՛ս՝ Ռուբեն Գաբրիելյան (այլ կիրառումներ)
Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Ռուբեն Նիկոլայի Գաբրիելյան (դեկտեմբերի 15, 1912(1912-12-15), Խնուշինակ - փետրվարի 7, 1982(1982-02-07), Մինսկ, Բելառուսական ԽՍՀ, ԽՍՀՄ), հայ զինվորական, գեներալ լեյտենանտ։


== Կենսագրություն ==
Ռուբեն Գաբրիելյանը ծնվել է 1912 թվականի դեկտեմբերի 15-ին Լեռնային Ղարաբաղի Մարտունու շրջանի Խնուշինակ գյուղում։  Եղել է կապի զորքերի գեներալ լեյտենանտ։ 1931 թվականին Ռուբեն Գաբրիելյանը ինքնակամ ընդունվում է Կարմիր բանակ։ Ավարտել է երիտասարդ հրամանատարների դպրոցը, իսկ 1933 թվականին ռադիոդասընթացների դպրոցը։ Հետո երիտասարդ հրամանատարը ստանձնեց հրամանատարական պարտավորություններ Երկրորդ Կովկասյան դիվիզիայի կապի  միավորումներում։ 1937 թվականին նա անցնում  է աշխատանքի Անդրկովկասի զինվորական շտաբի շրջանում։ Հետո ավարտեց կապավորների հրամանատարական դասընթացները։ Նա կուտակեց շատ մեծ փորձ իր զինվորական կապերի փորձնական աշխատանքի ընթացքում։ Հայրենիասիրական պատերազմի առաջին օրերին Գաբրիելյանը եղել է 47-րդ բանակի կապերի միավորումներում վերադասի ավագ օգնական։ Որոշ ժամանակ անց նրան նշանակում են բանակի կապերի միավորումներում վերադասի տեղակալ։ Հյուսիսային Կովկասի Ղրիմ թերակղզում նրանք կռվում էին գերմանա-ֆաշիստական զորքերի դեմ։
Մահացել է 1982 թ. Բելառուսի մայրաքաղաք Մինսկում։


== Ծանոթագրություններ ==
Big Girls Cry

«Big Girls Cry», ավստրալիացի երգչուհի-երգահան Սիայի սինգլն է՝ նրա վեցերորդ 1000 Forms of Fear (2014) ստուդիական ալբոմից։ Սինգլը չի հրապարակվել միջազգային ասպարեզում, այն ներկայացվել է միայն Ավստրալիայում և Եվրոպայի որոշ մասերում։ Սինգլը ներառվել է Բելգիայի չարթերում, դարձել է հիթ Ավստրալիայի և Ֆրանսիայի լավագույն 40 երգերի շարքում։
Odesza էլեկտրոնային դուետը 2014 թվականի դեկտեմբերի 5-ին ներկայացրել է «Big Girls Cry» երգի «ուժգին, չիլվեյվ» ռեմիքս տարբերակը։ 2014 թվականի հոկտեմբերի 15-ին, Սիան կատարել է «Big Girls Cry» երգը Ձայնագրման ակադեմիայում։ 2015 թվականի ապրիլի 2-ին Մեծ Բրիտանիայում «Big Girls Cry»-ը հրապարակվել էր որպես երրորդ սինգլ։ 2015 թվականի ապրիլի 21-ին Սիան այն կատարել է ավստրալիական Sunrise հեռուստաշոուի ուղիղ եթերում։


== Տեսահոլովակ ==
2015 թվականի ապրիլի 2-ին երգի տեսահոլովակը հրապարակվել է Սիայի Vevo YouTube-յան ալիքում։ Տեսանյութը ցույց է տալիս Մեդի Զիգլերին իր սեփական ապրանքանիշի մարմնագունույն հագուստով և շիկահեր Սիայի առջև դրված տեսախցիկում, որտեղ ցույց է տրված նրա դեմքը, արտահայտված են բազմության հույզերը։ Մի պահ զույգ ձեռքերը հայտնվում են կադրում, երևում են ետին պլանում, որպես Սիայի իրական ձեռքեր և սկասում են մանիպուլյացիայի ենթարկել Զիգլերի դեմքը։ Սիան «Elastic Heart» երգի տեսահոլովակի կադրերի հետևում բացահայտեց, որ նա կարող է ստեղծել տեսահոլովակների եռերգության Մեդի Զիգլերի հետ։ Ինչպես շարքի առաջին երկու տեսահոլավակները («Chandelier» և «Elastic Heart»), այնպես էլ «Big Girls Cry» երգի տեսահոլովակը ղեկավարել են Սիան և Դանիել Ասկիլը, իսկ խորեոգրաֆը եղել է Ռայան Հեֆինգթոնը։


== Չարթեր ==


== Հրապարակման պատմություն ==


== Ծանոթագրություններ ==
Սև պեննի

Սև պեննի (անգլ.՝ Penny Black), Աշխարհի առաջին նամականիշն է։ Կատարված է սև գույնով և անվանագինը մեկ պեննի է (այստեղից էլ անվանումը)։ Թողարկվել է Անգլիայում 1840 թվականի մայիսի 6-ին։


== Նկարագիրը ==
Թագուհի Վիկտորիայի (Queen Victoria, 1819-1901) կիսադեմով նկարը առաջին փոստային նամականիշի համար փորագրել են Չարլզ և Ֆրեդերիկ Հիթերը (Charles and Fredrick Heath) ըստ Հենրի Քոուլի (Henry Cole) էսքիզի, որը իր հերթին արտանկարված էր Ուիլյամ Վայոնի (William Wyon, 1795-1851) ստեղծած մեդալյոնից։


== Թողարկման պատմությունը ==
Ռոուլենդ Հիլլի (Rowland Hill) ջանքերով 1840 թվականի մայիսի 6-ին թողարկվեցին աշխարհի առաջին փոստային նամականիշերը, որոնք պատմության մեջ մտան «Սև պեննի» անունով։ Առաջին նամականիշի և ծրարի ստեղծման մրցույթին ներկայացված էր ավելի քան 2700 առաջարկություն, որից ընտրվեց Չարլզ և Ֆրեդերիկ Հիթերների և Հենրի Քոուլի նախագիծը։
նամականիշները վաճառվել են մայիսի 1-ից, նախքան թողարկման պաշտոնական առաջին օրը։ Միաժամանակ թողարկվել էր երկու պեննի անվանագնով նամականիշ՝ նույն նկարով, բայց տպվել է կապույտ գույնով։ «Կապույտ երկու պենսանոցը» հիշատակվում է 1840 թվականի մայիսի 8-ին, որը կարող է նշանակել, որ վաճառել են «Սև պեննի»-ից երկու օր ուշ։
Փոստային ռեֆորմը նպաստեց Անգլիայում նամակագրության աճին (1939 թ. - 75 միլիոն, 1840 թ. - 168 միլիոն), հեշտացրեց փոստային առաքումների մշակումը, վճարման հաշվարկը։ Ռոուլենդ Հիլլը 1854 թվականին ընտրվեց անգլիական փոստային ծառայության գլխավոր քարտուղար և անգլիական կառավարությունից ստացավ նվեր՝ 20000₤, փոստային ռեֆորմի հաջողության համար։ Լոնդոնում տեղադրվել է Ռոուլենդ Հիլլի հուշարձանը, իսկ աճյունը հանգչում է Վեստմինիստրյան աբբայությունում՝ աշխարհում առաջին շոգեմեքենայի գյուտարար Ջեյմս Ուատտի (James Watt) կողքին։
Տպվել է 286700 թերթ՝ 68808000 նամականիշ։ Այն ժամանակ ծրարի օգտագործումը տարածված չէր՝ նամականիշը կպցվում էր ծալված և կնքված նամակի վրա, եթե նամակը չէին գցում, ապա նամականիշը պահպանվում էր։ Պահպանվել է ողջ տպաքանակի մոտ 3%, որը քիչ չէ։ Նամականիշը բարձր է գնահատվում, առաջինը լինելու պատճառով։


== Արտաքին հղումներ ==

«Ֆիլատելիայի աշխարհը» (ռուս.)
«Փոստային նամականիշի նախորդները» (ռուս.)
«Փոստային նամականիշի ծնունդը» (ռուս.)
«Լեգենդար նամականիշներ» (ռուս.)
«Հանրահայտ կեղծիքներ» (ռուս.)
«Սըր Ռոուլենդի փողերը» - Նիկոլայ Չելանկի հոդվածը  Archived 2010-03-29 at the Wayback Machine. (ռուս.)
«The Intertwining of Philatelic and Social History» - Ֆիլատելիայի պատմությունից Archived 2014-10-24 at the Wayback Machine.(անգլ.)


== Ծանոթագրություններ ==
The Twelve Days of Christmas

«The Twelve Days of Christmas», անգլիական  Սուրբ ծննդյան երգ, որը հրատարակվել է 1780 թվականին առանց երաժշտության, որպես երգ կամ  հանգավոր բանաստեղծություն և ունի ֆրանսիական ծագում։ Երգում թվարկվում են մի շարք նվերներ, որոնք տրվում են Սուրբ ծնունդին հաջորդող յուրաքանչյուր 12 օրերի ընթացքում։ «The Twelve Days of Christmas» երգի մեղեդին ունի մի շարք տարբերակներ։ Այժմյան ստանդարտ տարբերակը ծագում է 1909 թվականին անգլիացի կոմպոզիտոր Ֆրեդերիկ Օսթինի կողմից ստեղծված ժողովրդական երաժշտությունից։


== Տեքստ ==

«The Twelve Days of Christmas» երգը «cumulative(կուտակային)» երգ է, որն էլ նշանակում է, որ յուրաքանչյուր հատված հիմնվում է նախորդի վրա։ Տեքստը բաղկացած է 12 հատվածներից, որոնցից յուրաքանչյուրում նկարագրվում է մի նվեր՝ բերված «իմ անկեղծ սիրո» կողմից Սուրբ ծնունդին հաջորդող յուրաքանչյուր 12 օրերի ընթացքում։ Հայտնի են տեքստի շատ տարբերակներ։ Այստեղ տրված տեքստի բառերը  Ֆրեդերիկ Օսթինի 1909 թվականի հրատարակությունից են, որոնցից էլ ստեղծվել է ժամանակակից երգը։  Առաջին երեք լրիվ տները հետևյալն են.

Հետագա տարբերակները հետևել են նույն օրինակին՝ ավելացնելով նոր նվեր և կրկնելով բոլոր նախորդ նվերները, այնպես որ յուրաքանչյուր տող ավելի երկար լինի քան իրեն նախորդողը.

4  Calling Birds՝ (Երգեցիկ թռչուններ)
5 Gold Rings՝ (Ոսկե Մատանիներ)
6 Geese a-Laying(Ձու ածող սագեր)
7 Swans a-Swimming(Լողացող կարապներ)
8 Maids a-Milking(Կթվորուհիներ)
9 Ladies Dancing(Պարող պարուհիներ)
10 Lords a-Leaping (Թռչկոտող լորդեր)
11 Pipers Piping(Դուդուկահարներ)
12 Drummers Drumming(Թմբկահարներ)


== Բառերի փոփոխություններ ==
Ֆրեդերիկ Օսթինի 1909 թվականի հրատարակության հետ հեշտ համեմատության համար.
ա) բառակազմական տարբերությունները, կետադրության և մեծատառերի անտեսումները նշված են շեղատառով;
բ) տարրերը, որոնք ընդհանրապես բացակայում են Օսթինի տարբերակում նշված են  թավատառով


=== Շոտլանդիա ===
Նմանատիպ հանգավորում ունի շոտլանդերեն «The Yule Days» երգը, որը դպրոցական դասագրքերում նմանեցվում է «The Twelve Days of Christmas» երգին։ Այն բաղկացած է 13 օրերից և նվերների քանակը չի ավելանում ինչպես «The Twelve Days of Christmas» երգում։ Նրա վերջնական տեքստը հետևյալն է.


=== Ֆրանսիա ===
«Les Douze Mois» ("The Twelve Months") (նաև հայտնի է որպես "La Perdriole"—"The Partridge") մեկ այլ ֆրանսերեն երգ է, որը կապված է «The Twelve Days of Christmas» երգի հետ։ Նրա վերջնական տեքստը հետևյալն է.


== Երաժշտություն ==


=== Ստանդարտ մեղեդի ===

Երգի այժմյան ստանդարտ մեղեդին հրատարակվել է 1909 թվականին, իսկ անգլիացի կոմպոզիտոր Ֆրեդերիկ Օսթինը հարմարեցրել է բառերը ավանդական երաժշտության հետ, որին նա ավելացրել է «Հինգ ոսկե մատանիներ» պարբերությունը։


=== Նախկին տարբերակներ ===


== Ծանոթագրություններ ==


== Արտաքին հղումներ ==
Free online simple melody score for all verses (as jpegs or pdf) in English and Esperanto: "The Twelve Days of Christmas / La Dek Du Tagoj de Kristnasko". Archived 2015-09-24 at the Wayback Machine.
The Twelve Days of Christmas. hymnsandcarolsofchristmas.com (englisch)
Christmas Price Index Archived 2017-12-27 at the Wayback Machine. (englisch)
Մարուսյա (գյուղ, Գորոխովի շրջան)

Մարուսյա (ուկրաիներեն՝ Маруся), գյուղ Ուկրաինայի Վոլինի մարզի Գորոխովի շրջանում։
2001 թվականի տվյալներով Մարուսյա գյուղում բնակվում էր 19 մարդ։ Բնակավայրը զբաղեցնում է 2,38 կմ² տարածք։ Բնակչության խտությունը կազմում էր 7,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտի 27

Մարտի 27, տարվա 86-րդ (նահանջ տարիներին՝ 87-րդ) օրն է։

Տարվա ավարտին մնում է 279 օր։


== Դեպքեր ==
1968 - Վլադիմիրի մարզում ավիավթարից զոհվում է Յուրի Գագարինը
1990՝ Լոնդոնի Բեյքեր սթրիթ 221-ում բացվում է Շերլոք Հոլմսի թանգարանը
2009 - Պակիստանում ինքնասպան ահաբեկչի պայթյունի զոհ է դառնում 48 մարդ
2011 - Ռուսաստանը վերջին անգամ անցավ ամառային ժամանակի


== Ծնունդներ ==

1845` Վիլհելմ Ռենտգեն, գերմանացի նշանավոր ֆիզիկոս, ռենտգենյան ճառագայթների հայտնագործողը, ֆիզիկայի բնագավառում առաջին Նոբելյան մրցանակ ստացողը՝ 1901 թ. (մ. 1923)
1886 - Սերգեյ Կիրով, ռուս քաղ. գործիչ (մ. 1934)
1926 - Գեորգի Սահակյան, հայ կինոդերասան, Իոսիֆ Ստալինի նմանակը
1927 - Մստիսլավ Ռոստրոպովիչ, ռուսաստանցի թավջութակահար (մ. 2007)
1941 - Իվան Գաշպարովիչ, Սլովակիայի 3-րդ նախագահը
1946 - Վյաչեսլավ Կովալենկո, Հայաստանում Ռուսաստանի 5-րդ դեսպանը
1955 - Մարիանո Ռախոյ, Իսպանիայի վարչապետ
1969 - Մրայա Քերի, ամերիկացի երգչուհի-երգահան, դերասանուհի
1974 - Արամ Մարգարյան, հայ ըմբիշ
1975 - Ֆերգի, ամերիկացի երգչուհի-երգահան, դերասանուհի, պարուհի (The Black Eyed Peas)
1986 - Մանուել Նոյեր, գերմանացի ֆուտբոլիստ
1988՝
Մաուրո Գոյկոեչեա, ուրուգվայցի ֆուտբոլիստ
Ջեսսի Ջեյ, անգլիացի երգչուհի-երգահան


== Մահեր ==
1625 - Հակոբ Ա, Անգլիայի թագավոր (*1566)
1770 - Ջովաննի Բատիստա Տիեպոլո, իտալացի նկարիչ (*1696)
1864 - Ժան Ժակ Ամպեր, ֆրանսիացի բանասեր (*1800)
1891 - Պետրոս Մաղաքյան, արեւմտահայ դերասան
1968 - Յուրի Գագարին, ռուս տիեզերագնաց, առաջին տիեզերագնաց (*1934)
2006 - Ստանիսլավ Լեմ, լեհ գրող (*1921)
2010 - Վասիլի Սմիսլով, ռուս շախմատիստ (*1921)


== Տոներ ==
Թատրոնի միջազգային օր
Անգոլա՝ Հաղթանակի օր
Բելգիա՝ Ֆրանսախոսների օր
Բիրմա՝ Բանակի օր
Ռուսաստան՝ Ներքին զորքերի օր


== Ծանոթագրություններ ==
Բոհումիլ Կաֆկա

Բոհումիլ Կաֆկա (չեխ․՝ Bohumil Kafka, փետրվարի 14, 1878(1878-02-14)[…], Նովա Պակա - նոյեմբերի 24, 1942(1942-11-24)[…], Պրահա, Բոհեմիայի և Մորավիայի պրոտեկտորատ), չեխ քանդակագործ և մանկավարժ, պրոֆեսոր, Պրահայի գեղարվեստի ակադեմիայի ռեկտոր։


== Կենսագրություն ==
1892 թվականից 1896 թվականը սովորել է Գորիցեի քանդակագործության դպրոցում, ապա 1897 թվականին Պրահայի Կիրառական արվեստի բարձրագույն դպրոցում՝ Ստանիսլավ Սուխարդիի և Յոսեֆ Վացլավ Միսլբեկի ղեկավարություն։ Ավելի ուշ շարունակել է Վիեննայում։ Ստացած կրթաթոշակների շնորհիվ 1904-1908 թվականներին ապրել և աշխատել է Փարիզում։ Գտնվել է Օգյուստ Ռոդենի ստեղծագործությունների ուժեղ ազդեցության տակ։
Կաֆկայի առաջին փարիզյան ցուցահանդեսը կազմակերպվել է 1904 թվականին Ֆրանսիայի կրթության նախարարության աջակցությամբ։ Ավելի ուշ, Ֆրանսիայի կառավարությունը քանդակագործին պարգևատրել է Պատվավոր Լեգեոնի շքանշանով։
Նախքան վերադառնալը և բնակվելը Պրահայում, աշխատել է Լոնդոնում, Բեռլինում և Հռոմում։
1912 թվականին իր ուսուցիչ Ստանիսլավ Սուխարդիի հետ միասին Պրահայում մասնակցել է Ֆրանտիշեկ Պալացկի և սուրբ Վացլավի արձանների ստեղծմանը։ Ուսուցչի մահվանից հետո 1916 թվականին նշանակվել է Պրահայի կիրառական արվեստի դպրոցի դեկորատիվ քանդակների պրոֆեսոր։ 1925 թվականին դարձել է Պրահայի գեղարվեստի ակադեմիայի պրոֆեսոր։ Երկու անգամ ընտրվել է վերջինիս ռեկտոր։
Քանդակագործի աշխատանքները կատարվել են, գլխավորապես, սիմվոլիզմի և անիմալիստիկա ոճերով։ Հայտնի է իր դեկորատիվ քանդակներով, բնակելի ճակատների տարրերով և հասարակական շենքերով, կիսանդրիներով, արձաններով ու հուշարձաններով։
Բոհումիլ Կաֆկան համարվում է Չեխոսլովակիայի արվեստի մոդեռնի նոխահայրերից մեկը։
Մահացել է Պրահայում է որդանման ելունի բորբոքումից։ Թաղված է Վիշեգրադյան գերեզմանոցում։


== Պատկերասրահ ==

		


== Ծանոթագրություններ ==


== Արտաքին հղումներ ==
Bohumil Kafka Archived 2014-05-12 at the Wayback Machine.
Մարտելո (Իտալիա)

Մարտելո  (իտալերեն՝ Martello), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 871 մարդ (2004 թվականի տվյալներով)։ Խտությունը կազմում է 6 մարդ/կմ²։ Տարածքը 142 կմ² է։ Փոստային ինդեքս` 39020։ Հեռախոսային կոդ` 0473։


== Ժողովրդագրություն ==
Բնակչության աճ


== Կոմունայի վարչակազմ ==
Հռեախոսահամար։ 0473 744523
Էլեկտրոնային հասցե։ martell@gvcc.net
Գլխավոր կայք։ http://www.comune.martello.bz.it


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կիսելյովո (Կրասնի Սուլինի շրջան)

Կիսելյովո (ռուս.՝ Киселёво), գյուղՌուսաստանի Դաշնության Ռոստովի մարզի Կրասնի Սուլինի շրջանում։ Կիսելևսկի գյուղական համայնքի վարչական կենտրոնն է։
(20532) Բենբիլբի

(20532) Բենբիլբի (անգլ.՝ Benbilby), աստերոիդ աստերոիդների հիմնական գոտում։ Հայտնաբերվել է 1998 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20532) Բենբիլբի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արա Նազարյան

Արա Սուրենի Նազարյան (ապրիլի 29, 1965(1965-04-29), Երևան, Հայկական ԽՍՀ, ԽՍՀՄ), ՀՀ պետական և ռազմական գործիչ, ՀՀ պաշտպանության նախարարի տեղակալ (2007-2017), ՀՀ արտակարգ իրավիճակների նախարարի տեղակալ (2017)։
ՀՀ ժողովրդական նկարիչ, քանդակագործ Սուրեն Նազարյանի որդին է, քանդակագործ Արշակ Նազարյանի եղբայրը։


== Կենսագրություն ==
1987-1993 թթ. սովորել է Երևանի պետական համալսարանի իրավաբանական ֆակուլտետում, 1998-1999 թթ.՝ Հայաստանի Ամերիկյան համալսարանում` ստանալով իրավունքի մագիստրոսի կոչում։
1983-1985 թթ. ծառայել է ԽՍՀՄ զինված ուժերում։


== Աշխատանքային գործունեություն ==
1994 թվականին աշխատել է ՀՀ պաշտպանության նախարարության ռազմական ոստիկանության վարչության քննչական բաժնում
1995 թվականին ՀՀ զինվորական դատախազության համակարգում` որպես քննիչ
1996 թվականին աշխատել է Երևանի Սպանդարյանի տարածքային հարկային տեսչությունում՝ որպես իրավաբան
1998-2000 թթ. աշխատել է Շրջակա Միջավայրի Իրավական Պահպանության Հասարակական Կենտրոնում (Ամերիկայի Իրավաբանների Միության ծրագիր)` որպես իրավաբան
2002 թվականին աշխատել է ՀՀ քաղաքացիական ծառայության խորհրդի աշխատակազմի իրավաբանական վարչությունում` որպես գլխավոր մասնագետ, այնուհետև՝ ՀՀ քաղաքացիական ծառայության խորհրդի նախագահի խորհրդական
2003 թվականին ՀՀ նախագահի հրամանագրով նշանակվել է ՀՀ քաղաքացիական ծառայության խորհրդի անդամ՝ վեց տարի ժամկետով
2007 թվականին ՀՀ նախագահի հրամանագրով նշանակվել է ՀՀ պաշտպանության նախարարի տեղակալ
2017 թվականի օգոստոսի 29-ին ՀՀ նախագահի հրամանագրով ազատվել է ՀՀ պաշտպանության նախարարի տեղակալի պաշտոնից և ՀՀ վարչապետի որոշմամբ նշանակել Հայաստանի Հանրապետության արտակարգ իրավիճակների նախարարի տեղակալ


== Պարգևներ ==
ՀՀ ՊՆ «Անդրանիկ Օզանյան» մեդալ, 2008 թ.
ՀՀ ԱԺ Պատվո մեդալ, 2009 թ.
«Հայրենիքին մատուցած ծառայությունների համար» 2-րդ աստիճանի մեդալ (2010)
ՀՀ ՊՆ «Մարշալ Բաղրամյան» մեդալ, 2011 թ.
ՀՀ ՊՆ «Նելսոն Ստեփանյան» մեդալ, 2011 թ.
Ամենայն Հայոց Կաթողիկոսի «Սուրբ Ներսես Շնորհալի» շքանշան, 2011 թ.
«Հայրենիքին մատուցած ծառայությունների համար» 1-ին աստիճանի մեդալ (2015)։


== Ծանոթագրություններ ==
Ռոսոնվիլ

Ռոսոնվիլ (աֆրիկաանս՝  և անգլ.՝ Rawsonville), փոքր քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Քեյփ Վայնլենդս շրջանի և  Բրիդե-Վալլի մունիցիպալիտետի կազմում։


== Պատմություն ==
Բնակավայրը, որն ավելի ուշ վերածվել է քաղաքի, հիմնադրվել Է 1859 թվականին Aan-de-Smalblaar ֆերմայի հողերի վրա։ 1883 թվականին բնակավայրը ստացել է գյուղական համայնքի կարգավիճակ։ Քաղաքի անվանումը ծագում է սըր Ուիլյամ Ռոսոնի անունից, որը 1854-1864 թվականներին զբաղեցրել է Կապի գաղութի գաղութային քարտուղարի պաշտոնը։


== Աշխարհագրական դիրք ==
Քաղաքը գտնվում է նահանգի հարավարևմտյան մասում՝ Սմալբլարրի գետի ափերին (Բրիդե գետի վտակ), նահանգի վարչական կենտրոն Քեյփթաունից մոտ 73 կմ (ուղիղ գծով) դեպի հյուսիս-արևելք։ Ծովի մակարդակից բացարձակ բարձրությունը 252 մետր է։


== Կլիմա ==
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը կազմում է 494 մմ: Առավելագույն տեղումների քանակը լինում է ապրիլից հոկտեմբեր ընկած ժամանակահատվածում: Օդի միջին առավելագույն ջերմաստիճանը տատանվում է 16,2 °C-ից (հուլիսին) մինչև 28,6 °C (փետրվարին): Տարվա ամենացուրտ ամիսը հուլիսն է: Միջին նվազագույն գիշերային ջերմաստիճանն այդ ամսում լինում է 4,8 °C։


== Բնակչություն ==
2001 թվականի պաշտոնական մարդահամարի տվյալներով՝ բնակչությունը կազմել է 1951 մարդ, որոնցից տղամարդիկ կազմել են 47,1 %, կանայք՝ համապատասխանաբար 52,9 %: Ռասայական առումով՝ գունամորթները եղել են քաղաքի բնակչության 56,18 %, սպիտակամորթները՝ 42,59 %, նեգրոիդները՝ 1,23 %։ Քաղաքացիների շրջանում առավել տարածված լեզուներն են եղել աֆրիկաանսը (96,92%) և անգլերենը (2,61 %)։
2011 թվականի պաշտոնական մարդահամարի ընթացքում ստացված տվյալների համաձայն՝ Ռոսոնվիլում բնակվել է 3099 մարդ, որոնցից տղամարդիկ կազմել են 47,73 %, կանայք՝ համապատասխանաբար 52,27 %: Ռասայական առումով՝ գունամորթները եղել են քաղաքի բնակչության 66,76 %-ը, սպիտակամորթները՝ 23,91 %, նեգրոիդները՝ 8,49 %, ասիացիները (այդ թվում՝ հնդիկներ)՝ 0,16 %, այլ ցեղերի ներկայացուցիչները՝ 0,65 %։ Քաղաքի բնակիչների շրջանում ամենատարածված լեզուներն են աֆրիկաանսը (95,19 %), կոսան (1,69 %) և անգլերենը (1,54 %)։


== Տեսարժան վայրեր ==
Ռոսոնվիլից 6 կմ հյուսիս-արևմուտք գտնվում է Գուդինի սպա-հանգստավայրը։


== Ծանոթագրություններ ==
Նորատի

Նորատի, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում է Մանազկերտ գյուղաքաղաքից 15 կմ հյուսիս-արևմուտք՝ Արածանի գետի աջ կողմի Սուլթան-Նարեդին վտակի աջ ափին։


== Պատմություն ==
Նորատին ավերվել իսկ բնակչությունը բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 145 տուն բնակիչ, որից 115-ը՝ հայեր էին։


== Տնտեսություն ==
Բնակչության հիմնական զբաղմունքը անասնապահություն, երկրագործություն և արհեստներն էին։


== Պատմամշակութային կառույցներ ==
Նորատին ուներ հայկական եկեղեցի։ Կար XIII դարի մի քանի խաչքարներ։


== Հասարակական կառույցներ ==
Գյուղում կար դպրոց, որը 1870 թվականին բացվել էր Գարեգին Սրվանձտյանի ջանքերով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բուրգ (Շպրեվալդ)

Անվան այլ կիրառումների համար տե՛ս՝ Բուրգ (այլ կիրառումներ)Բուրգ (գերմ.՝ Burg), կոմունա Գերմանիայի Բրանդենբուրգ երկրամասում։
Գտնվում է Շպրե Նայս շրջանի կազմում։ Բնակչությունը կազմում է 4391 մարդ (2010 թվականի դեկտեմբերի 31-ի տվյալներով)։ Տարածքը կազմում է 35,16 կմ²։ Պաշտոնական կոդ՝ 12 0 71 032։
Բնակավայրի պաշտոնական լեզուն գերմաներենն է։


== Բնակչություն ==


== Հայտնի բնիկները և բնակիչները ==
Մինա Վիտկից (1893-1975) — գրող և պոետ


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
(21715) Պալանիապան

(21715) Պալանիապան, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 8-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21715) Պալանիապան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Change the World

«Change the World», Թոմի Սիմսի, Գորդոն Քենեդիի ու Ուեյն Կիրկպատրիկի երգը, որն առավել հայտնի է Էրիկ Քլեփթոնի կատարմամբ՝ «Ֆենոմեն» ֆիլմից։ Արժանացել է «Գրեմմի» մրցանակի՝ «Տարվա ձայնագրություն», «Տարվա երգ» և «Լավագույն տղամարդկային վոկալով փոփ կատարում» անվանակարգերում։ Բացի այդ, երգը RIAA-ի կողմից դասվել է «Դարի երգեր» շարքում՝ ցանկում գրավելով 270-րդ հորիզոնականը։ «Change the World» երգի մեջ երաժիշտը ցանկություն է հայտնում պատմել «վերացական» կնոջ հանդեպ իր սիրո մասին (նրա ինքնությունը գաղտնի է մնում)։ Բայց նա վախենում է, որ այդ սերը կարող է անպատասխան լինել և դա ոչինչ չի փոխի իր կյանքում։


== Երգի մասին ==
Սինգլը 1996 թվականի ամռանը Billboard Hot 100 հիթ-շքերթում զբաղեցրել է 5-րդ հորիզոնականը։ Ինչպես նաև, այն 13 շաբաթ գլխավորել է Hot Adult Contemporary Tracks հիթ-շքերթ ու այդ հիթ-շքերթում եղել է մոտավորապես կես տարի (80 շաբաթ), որն այդ ժամանակների համար բացառիկ արդյունք էր։ Հետագայում շատ երգեր են հասել այդ արդյունքին. դա առիթ է հանդիսացել Adult Contemporary Tracks-ի ստեղծման համար, որտեղ հիշատակվում են երգեր, որոնք երկար ժամանակ ընդգրկվել են հիթ-շքերթներում։
Թեև զանգվածային հաջողություն ստացել է երգի ակուստիկ տարբերակը, Քլեփթոնն այն կատարեց նաև էլեկտրական տարբերակով. դրանցից մեկը տեղ է գտել Բեյբիֆեյսի Babyface MTV Unplugged NYC համերգային ալբոմում։ Քլեփթոնը զուգերգ է կատարել Բեյբիֆեյսի հետ ու նվագել երգը էլեկտրական կիթառով։
Քլեփթոնի ձայնագրումից հետո երգը ձայնագրել է նաև քանթրի երգիչ Վայնոննա Ջադդը՝ իր Revelations ալբոմի համար։


== Կոմպոզիցիաների ցուցակ ==
«Change the World» (LP Version) (3:57)
«Danny Boy» (Non-LP Track) (4:14)
«Change the World» (Instrumental) (3:57)


== Հիթ-շքերթ և հավաստագրում ==


== Ծանոթագրություններ ==


== Արտաքին հղումներ ==
Երգի բառերը MetroLyrics կայքում Archived 2016-07-31 at the Wayback Machine.
Լանդսհուտ (այլ կիրառումներ)

Լանդսհուտ, կարող է վերաբերել՝

Լանդսհուտ - քաղաք Գերմանիայում
Լանդսհուտ - շրջան Գերմանիայում
Արշակ Թովմասյան

Արշակ Թովմասի Թովմասյան (մայիսի 1, 1913(1913-05-01), Բիթլիսի վիլայեթ, Օսմանյան կայսրություն - հուլիսի 27, 1996(1996-07-27), Երևան, Հայաստան), հայ խորհրդային իրավաբան, իրավաբանական գիտությունների դոկտոր, պրոֆեսոր (1973), ՀԽՍՀ վաստակավոր իրավաբան (1967)։


== Կենսագրություն ==
Արշակ Թովմասյանը ծնվել է 1913 թվականի մայիսի 1-ին Բիթլիսի վիլայեթի Սուբխաչ գյուղում։ Ավարտել է Երևանի համալսարանի իրավաբանական ֆակուլտետը (1937 թվական)։ 1937 թվականից դասավանդել է ԵՊՀ-ում, 1941-1945 թվականներին՝ իրավաբանական ֆակուլտետի դեկան, 1948-1984 թվականներին՝ քրեական իրավունքի ամբիոնի վարիչ, միաժամանակ ՀԽՍՀ դատախազությունում 1942-1948 թվականներին միաժամանակ եղել է քննչական բաժնի դատախազ, ՀԽՍՀ դատախազի օգնական։ Մասնակցել է ՀԽՍՀ քրեական և քրեական դատավարության գործող օրենսգրքերի կազմմանը։ Զբաղվել է խորհրդային քրեական իրավունքի, հին և միջնադարյան հայ իրավունքի պատմության հարցերով։


== Երկեր ==
Սովետական արդարադատության և սոցիալիստական օրինականության հարցերի շուրջը։ «Հայպետհրատ», 1960։
Հանցավոր գործունեություն կրոնի և պաշտամունքի քողի տակ։ 1961։
Խուլիգանությունը ևդրա պատժելիությունը։ «Հայաստան», 1968։
Ալկոհոլիզմը չարիք է։ «Միտք», 1968։
Հին և միջնադարյան հայ քրեական իրավունք, Երևան, 1977։
Հայկական ՍՍՀ քրեական դատավարության օրենսգիրք։ (Առ 1-ը սեպտեմբերի 1977 թվականի փոփոխություններով և լրացումներով) / Պատ. խմբ.՝ Լ.Հ. Թորոսյան և ուրիշ։ Հայկական ՍՍՀ արդարադատության մինիստրություն։ Երևան։ Հայաստան, 1978։
Սովետական քրեական իրավունք, հ. 1-5, Երևան, 1971-1988։
ՍՄԿԿ XXVI համագումարը և սովետական իրավունքի մի քանի հարցեր։ Հայաստան, 1984։


== Ծանոթագրություններ ==
Խազարի շրջան

Խազարի շրջան (ադրբ.՝ Xəzər rayonu), Բաքու քաղաքի 12 վարչական շրջաններից մեկը։


== Աշխարհագրություն ==
Խազարի շրջանը գտնվում է Աբշերոնի թերակղզու հյուսիս-արևելքում։ Խազար շրջանը սահմանակից է Սաբունչու, Սուրախանի և Փիրալլահի շրջաններին։


== Պատմություն ==
1966 թվականին ստեղծվել է «Մ.Ազիզբեկովի» անվան վարչական շրջանը։ 2011 թվականի մայիսի 24-ին շրջանը վերանվանվել է «Խազար»։ Ներկայումս Խազար շրջանի տարածքը, որն ընդգրկում է 8 բնակավայր, կազմում է 336,86 քառակուսի կիլոմետր։ Խազար շրջանն ընդգրկում է Մարդաքան, Բուզովնա, Շուվալան, Բինե, Գալա, Շաղան (Բաքու), Զիրա և Թուրքան բնակավայրերը։
Շրջանում գործում են Ազգային ավիացիոն ակադեմիա, Ոստիկանության ակադեմիա և ներքին զորքերի բարձրագույն զինվորական դպրոց, Դենդրոլոգիայի ինստիտուտ, 29 լրիվ, 1 միջնակարգ դպրոց, 3 գիմնազիա, 6 գիշերօթիկ դպրոց, 23 մանկապարտեզ, 3 մասնավոր մանկապարտեզ, 2 մանկական առողջապահական ճամբար, 1 մշակույթի պալատ, 8 մշակույթի տուն, 1 ակումբ, 7 գրադարան, 1 Երիտասարդական տուն, 22 հանգստի այգի, 8 բնակավայրերի ներկայացուցչություններ, 8 բնակավայրերի մունիցիպալիտետներ, 25 գործող արդյունաբերական ձեռնարկություններ, մոտ 70 գյուղատնտեսական ձեռնարկություններ, Խազարի թաղային բնակարանային և կոմունալ տնտեսության միություն։


== Բնակչություն ==
2020 թվականի տվյալներով բնակավայրն ուներ 167100 բնակիչ։


== Քաղաքատիպ ավաններ ==


== Ծանոթագրություններ ==
Բարսումի ջուր

Բարսումի ջուր, առվակ, որը հոսում է Ադրբեջանական սահմանով Շամխորի շրջանով և անցնելով համանուն գետի միջով, ձախից միանում է Շամխորչայ գետին։


== Ծանոթագրություններ ==
Բյոբլինգեն (քաղաք)

Անվան այլ կիրառումների համար տե՛ս՝ Բյոբլինգեն (այլ կիրառումներ)Բյոբլինգեն (գերմ.՝ Böblingen), քաղաք Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 46488 է (2010 թվականի դեկտեմբերի 31–ի տվյալներով)։ Զբաղեցնում է 39,04 կմ² տարածք։ Պաշտոնական կոդը՝ 08 1 15 003։


== Աշխարհագրություն ==
Գտնվում է Գերմանիայի հարավ–արևմուտքում, Բադեն Վյուրտեմբերգ երկրամասի կենտրոնում, Շտուտգարտից 6 կիլոմետր հարավ–արևմուտք։ Անմիջապես քաղաքի կողքով անցնում է Е41 եվրոպական մայրուղին, որ կապում է Շվեյցարիան Գերմանիայի հյուսիս–արևմուտքի հետ։ Բյոբլինգենը սահմանակից է Լայնգելդեն Էխտերդինգենին, Շյոնայխին, Հոլցգերլինգենին, Էնինգենին և Զինդելֆինգենին։
1971 թվականի սեպտեմբերի 1–ից քաղաքի կազմի մեջ է մտնում նաև Դագերսհայմ բնակավայրը․ այն գտնվում է նշված Е41 մայրուղուց երեք կիլոմետր հեռավորության վրա։ Ինքը՝ Բյոբլինգենը, բաժանված է մի քանի բնակելի թաղամասերի, որ ձևավորվել են պատմականորեն և չունեն որոշակի սահմաններ․ Տանենբերգ, Վալդբուրգ, Գրունդ, Դիցենհալդե և այլն։


== Բնակչության աճը ==


== Արդյունաբերություն ==
Քաղաքի խոշորագույն կազմակերպությունները․

Համակարգչային արդյունաբերություն․ IBM, Hewlett-Packard, Philips, Siemens, Microsoft, Agilent Technologies, Verigy։
Ավտոմեքենաշինական արդյունաբերություն․ Daimler, Smart, Lear Corporation։
Գրքերի հրատարակչություն․ C&L Verlag։
Ինքնաթիռակառուցում․ Moog (Böblingen)|Moog GmbH։


== Մշակույթ ==

Քաղաքի գլխավոր տեսարժան վայրերից կարելի է համարել Քրիստոնեական պատերազմի թանգարանը, Բյոբլինգենի քաղաքային պատկերասրահը, քաղաքի խորհրդանիշ՝ Ավետարանական եկեղեցին, որ գտնվում է կենտրոնական շուկայական հրապարակում։ Եկեղեցին վերականգնվել է Երկրորդ համաշխարհային պատերազմից հետո, ունի հին աշտարակ՝ 31 բարձրությամբ, և հրապարակ։


== Քույր քաղաքներ ==


== Ծանոթագրություններ ==


== Արտաքին հղումներ ==
Պաշտոնական կայքը
Յոիչիրո Նամբու

Յոիչիրո Նամբու (ճապ.՝ 南部 陽一郎 Nanbu Yōichirō), հունվարի 18, 1921(1921-01-18)[…], Տոկիո, Տոկիո, Ճապոնիա - հուլիսի 5, 2015(2015-07-05)[…], Toyonaka, Օսակայի պրեֆեկտուրա, Ճապոնիա), ճապոնացի ամերիկյան ֆիզիկոս, 2008 թվական Ֆիզիկայի Նոբելյան մրցանակի դափնեկիր Ներատոմային ֆիզիկայում համաչափության ինքնաբուխ խախտման մեխանիզմի բացահայտման համար։
ԱՄՆ գիտությունների ազգային ակադեմիայի անդամ (1973),  ԱՄՆ արվեստների և գիտության ակադեմիայի անդամ (1971), Ճապոնիայի գիտությունների ակադեմիայի պատվավոր անդամ (1984)։


== Կենսագրություն ==
Յոիչիրո Նամբուն ծնվել է 1921 թվականին Տոկիոյում ։ Երբ քաղաքը 1923 թվականի ավերվեց երկրաշարժից նրանց ընտանիքը տեղափոխվեց Ֆուկուի, նրա հոր ծննդավայր ): 1942 թվականին Ավարտել է Տոկիոյի համալսարանը ստանալով բալալավրի աստիճան։
Այնուհետև անցել է զինվորական ծառայություն, սկզբում որպես սովորական զինվորական, ապա սկսել աշխատել ռադարների ստեղծման վրա։ 1945-1949 թվականներին աշխատել է Տոկիոյի համալսարանի ֆիզիկայի ֆակուլտետում, որտեղ իր վրա մեծ ազդեցություն են թողել Շինիչիրո Տոմոնագայի հետազոտությունները Քվանտային էլեկտրադինամիկայի բնագավառում և Րյոգո Կուբոյի աշխատանքները խտացված նյութի ֆիզիկայի ոլորտում։ 1950 թվականին Օսակայի համալսարանում ստացել պրոֆեսորի կոչում։
1952 թվականին ստանալով դոկտորի կոչում տեղափոխվում է ԱՄՆ աշխատելով Հեռանկարային հետազոտությունների ինստիտուտում, ապա տեղափոխվել Չիկագոյի համալսարան, սկզբում որպես գիտաշխատող (անգլ.՝ research associate): 1970 թվականին ստացել է ԱՄՆ քաղաքացիություն։ 1973-1976 թվականներին եղել է Չիկագոյի համալսարանաի ֆիզիկայի ֆակուլտետի դեկան։


== Ընտանիք ==
Հայրը՝ Կիիչիրո Նամբու, մայրը՝ Կիմիկո Նամբու։ 1945 թվականին ամուսնացել է Չիեկո Հիդեի հետ, որդին՝ Ջունիչի Նամբուն, քիմիկոս է։


== Գրականություն ==
Храмов Ю. А.  Физики: Биографический справочник. 2-е изд. — М.: Наука, 1983. — 400 с.


== Աշխատություններ ==
Намбу Й.  Почему нет свободных кварков(ռուս.) // Успехи физических наук. — Российская академия наук, 1978. — Т. 124, вып. 1. — С. 147—169.
Намбу Й.  Спонтанное нарушение симметрии в физике элементарных частиц: пример плодотворного обмена идеями (Нобелевская лекция. Стокгольм, 8 декабря 2008 г.)(ռուս.) // Успехи физических наук. — Российская академия наук, 2009. — Т. 179, вып. 12. — С. 1323—1326. — .
Намбу, Ёитиро.  Кварки. — М.: Мир, 1984. — 225 с.


== Արտաքին հղումներ ==
Иванов, Игорь. Нобелевская премия по физике (2008) // Сообщение на сайте «Элементы».
Информация с сайта Нобелевского комитета(անգլ.)
Намбу с сотрудниками на сайте физического факультета Чикагского университета(անգլ.)


== Ծանոթագրություններ ==
Միսս Տիեզերք Կանադա

Միսս Տիեզերք Կանադա, ազգային ամենամյա գեղեցկության մրցույթ, որը 2003 թվականից ընտրում է կանադացի մասնակիցներ «Միսս Տիեզերք» գեղեցկության մրցույթի համար։


== Պատմություն ==
«Beauties of Canada Organization»-ը ստացել է բացառիկ իրավունք 2002 թվականին «Միսս Տիեզերքում» Կանադայի ներկայացուցչին գործուղելու համար։ Կազմակերպության հիմնադիրն է Բրենդոն ՄաքԼենանը, իսկ նախագահը՝ Դենիս Դավիլան։
«Միսս Տիեզերք Կանադա» գեղեցկության մրցույթն առաջին անգամ տեղի է ունեցել 2003 թվականին, առաջին հաղթողը Լին-Մարի Սեսիլն էր։ Սեսիլն ընդգրկվել է «Միսս Տիեզերք» գեղեցկության մրցույթի լավագույն տասնյակում։
Նատալյա Գլեբովան հաղթող է ճանաչվել 2005 թվականին և հետո դարձել «Միսս Տիեզերք 2005»։


== Տիտղոսակիրներ ==


== Ծանոթագրություններ ==
Խլեբոդարովկա (ավան, Վոլնովախսկի շրջան)

Խլեբոդարովկա (ուկրաիներեն՝ Хлібодарівка), ավան Ուկրաինայի Դոնեցկի մարզի Վոլնովախսկի շրջանում։ Բնակավայրը նախկինում նաև անվանվել է Սոլնցևա։ Հիմնադրվել է 1858 թվականին։
2001 թվականի տվյալներով Խլեբոդարովկա ավանում բնակվում էր 1 296 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վալդեոլմոս Ալալպարդո

Վալդեոլմոս Ալալպարդո (իսպ.՝ Valdeolmos-Alalpardo), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզի կազմում։ Մունիցիպալիտետը գտնվում է Կուենկա դել Մեդիո Խարամա շրջանում։ Բնակչությունը՝ 2389 մարդ (ըստ 2006 թվականի)։ Տարածքը՝ 2,704 կմ²։ Քաղաքը պրովինցիայի վարչական շրջանից հեռու է 35 կմ։


== Արտաքին հղումներ ==
Պաշտոնական էջ
Պեսչանկա (գյուղ, Զենկովի շրջան)

Անվան այլ կիրառումների համար տե՛ս՝ ՊեսչանկաՊեսչանկա (ուկրաիներեն՝ Піщанка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Պեսչանկա գյուղում բնակվում էր 56 մարդ։ Բնակավայրը զբաղեցնում է 0,608 կմ² տարածք։ Բնակչության խտությունը կազմում էր 92,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)